Антони Схоньянс

**Пархасиус** кушаматлы **Антони Схоньянс** (нидерланд телендә: Anthoni Schoonjans, Parhasius; 1655 — 1726 елның 13 августы) — портретлары һәм тарихи сюжетларга картиналары өчен мәшһүр фламанд живописецы. После обучения в Антверпенда укыганнан соң Францияне, Германияне, Австрияне, Һолланд Республикасын һәм Данияне кертеп Европаның төрле илләрендә эшләгән. Ул Венада, Копенгагенда, Берлинда һәм Дюссельдорфта сарай яны рәссамы булган.
## Биография
Схоньянс Ниноведа хәмер сатучысы Иоанн Схоньянс һәм Анна де Грюйтере гаиләсендә туган булган һәм 1655 елның 5 мартында чукындырылган булган. В 1668—1669 елларда Антверпенда ул Эразм Квеллин Кечесе һәм шул останың улы Ян-Эразм Квеллинның өйрәнчеге булган. 1674 елдан 1677 елга кадәр рәссам Реймста торган һәм шулай ук берникадәр вакыт Парижда үткәргән.
Антони Франциядән киткән һәм 1675 елның 6 январеннән Римда торган, анда итальян бароккосы сәнгате белән танышкан. Римда ул Виа Маргуттада торагын чәчәк натюрмортлары живописецы Карел ван Фогелар белән бүлгән. 1674 елда ул католик Римга төньяк илләрдән (күбесенчә Нидерландтан һәм Германиядән) килүче чит ил рәссамнары җәмәгате яки “борадәрлеге” «Күчмә кошлар» (нидерланд телендә: Bent vogels — күчмә кошлар яки нидерланд телендә: Bentvueghels — «каурый кошлары») җәмгыятенә кушылган. Җәмгыять кагыйдәләре буенча ул үзенә, мөгаен,  Афинда эшләгән б. э. V гасыр ахыры рәссамы мәшһүр рәссамы ихтирамына яңа, “кыек” Parhasius исемен алган.
1693 елда Схоньянс Венага күчкән, анда 1695 елда ул император Леопольд I-нең сарай яны рәссамы булган. Шул чорда аның өйрәнчеге соңрак Россиядә эшләгәне белән танылган Швейцария рәссамы Георг Гзелль булган.
1696 елның апрелендә Схоньянс һолланд рәссамы Ян Франс ван Дувен белән Майнадагы-Франкфурт, Кассель һәм Гамбургка барган. 1696 елның 26 апрелендә ул Копенгагенга барган. Схоньянс король гаиләсе портретларын ясар өчен дат сарае тарафыннан чакырылган булган. Соңрак ул Венага кайткан, анда 1695 елда опера җырчысы Мария Регина Швейцерга өйләнгән. Ул Изге Рох чиркәве өчен “Изге Себастьян газаплануы” алтарь картинасын һәм Венада Изге Стефан соборы өчен “Мариянең Елизаветага зиярәт кылуы”н ясаган.
1702 елда Схоньянс, мөгаен, королева София Шарлотта Пруссияле чакыруы буенча Берлинга барган. Берлинга баруы вакытында Схоньянс Берлинда аның резиденциясе Шарлоттенбург сарае түшәмен, бүлмәләрен һәм галереяләрен буяп ясарга вәгъдә иткән. 1703 елда ул Прагага барган, анда Римда торуы буенча белгән Спик исемле зәркән остасында туктаган. Соңрак ул Амстердамга киткән, анда бер ел торган. София Шарлотта арадашчылар аша бу “сәер кеше”не кире Берлинга чакырырга сораган. 
Королева беренче чиратта рәссамның кайтуы белән кызыксынган булган, әмма шулай ук сарай янында җырчы сәләтләрен ошаткан хатынын күрәсе килгән. Королева өчен Схоньянс улы һәм композиторлар Джованни Бонончини һәм Аттилио Ариости портретларын ясаган.
1704 елда рәссам Англиягә барган, анда Блумсберида Монтегю-хауста баскычны буяган һәм шулай ук доктор Петерсның портретын ясаган. Соңрак ул мәшһүр сәнгать сөючесе һәм сарае янына һолланд һәм фламанд рәссамнарын чакрган Пфальц курфюрсты Иоганн Вильгельм сарае янында эшләр өчен Дюссельдорфка күчкән. Ул монархның һәм аның хатынының портретын ясаган. Бу периодта ул күп рәсем ясаган, аларның күпчелеге Дюссельдорфта Кунстпаласт музеенда урнашкан. 1716 елда курфюрст Иоганн Вильгельмның үлеменнән соң Схоньянс Венага кайткан. Ул шулай ук Иоганн Михаэль Роттмайр белән Словениядә “Крижанке Чиркәве”ндә эшләгән. 1726 елда ул Брнода (Чехия) искә алына, анда ул “Изге Ян Непомуцкий”ны ясаган.
Тормышының соңгы елларын ул Перхтольдсдорфда үткәргән. Схоньянсның шулай ук Венада йорты булган, ул шул йортта 1726 елның 13 августында үлгән булган.
## Галерея

Anthoni Schoonjans - Narcissus at the fountain.jpg|Чишмә янында нәркис. 1670 һәм 1726 арасында. Киндер тукыма, май. Бавария дәүләт картина тупланмалары, Мюнхен
Anthoni Schoonjans - Portrait of crown prince Frederick William as David with a sling.jpg|Давид образында крон-принц Фредерик Уильям портреты. 1702. Киндер тукыма, май. Шарлоттенбург, Берлин
Anthon Schoonjans - Cleopatra puts a pearl in the wine.jpg|Клеопатра хәмергә энҗе бөртеген ташлый.
Anthoni Schoonjans - Portrait of the composer Giovanni Bononcini.jpg| Композитор Джованни Бонончини портреты. Киндер тукыма, май. Шарлоттенбург, Берлин
Self portrait by Anthoon Schoonjans.jpg|Автопортрет. 1726-га кадәр. Киндер тукыма, май. Шәхси туплама
Anton Schoonjans - Pasticcio portrait of Emperor Peter the Great of Russia.jpg|Россия императоры Пётр Бөекнең портрет-пастиччосы. 1695 һәм 1726 арасында. Киндер тукыма, май. Шәхси туплама
Anton Schoonjans - Kurfürst Johann Wilhelm zu Pferde - 2543 - Bavarian State Painting Collections.jpg|Атка атланган курфюрст Иоганн Вильгельм. 1702. Киндер тукыма, май. Иске пинакотека, Мюнхен


## Искәрмәләр

Төркем:Рәссамнар